stanford-oval/wikipedia huggingface dataset:
HMS Fencer
Palvelus > 1946

Fencer teki yhden kiertomatkan, kunnes se palasi helmikuussa 1946 Britteinsaarille. Aluksella tehtävät korjaukset viivästyttivät sen palauttamista Yhdysvaltain laivastolle. Se purjehti marraskuussa Norfolkiin Virginiaan, kun sen ammusvarastot ja muut matkalla tarpeettomat materiaalit oli poistettu. Alus palautettiin virallisesti 21. joulukuuta 1946 Yhdysvaltain laivastolle, joka sijoitti sen poistolistalle 28. tammikuuta 1947.
Alus myytiin 30. joulukuuta kauppalaivaksi nimellä Sydney. Se koki useita omaistajan- ja nimenvaihdoksia muun muassa 1967 Roma, 1970 Galaxy Queen, 1972 Lady Dina ja 1973 Caribia. Alus myytiin 1975 romutettavaksi ja se romutettiin syyskuussa samana vuonna Speziassa.
Hargurnek Singh Sandhu

| Mitalit> Miesten maahockey.Maa:   Kanada.Pan-Amerikan kisat  | Mitalit> Miesten maahockey.Maa:   Kanada.Pan-Amerikan kisat  | Mitalit> Miesten maahockey.Maa:   Kanada.Pan-Amerikan kisat  | Miesten maahockey> Maa:   Kanada. |
| --- | --- | --- | --- |
|  Kultaa | Caracas 1983 | Maahockey |  |
|  Kultaa | Indianapolis 1987 | Maahockey |  |
Hargurnek Singh Sandhu (s. 26. tammikuuta 1962 Jamsher Khas, Intia) on kanadalainen entinen maahockeypelaaja. Hän edusti seuratasolla vancouverilaista India Field Hockey Clubia.
Singh opiskeli Simon Fraser -yliopistossa Vancouverissa ja oli maansa kapteeni nuorten MM-kisoissa 1982. Puolustavana pelaajana pelannut Singh oli voittamassa kultaa Pan-Amerikan kisoista 1983 ja pelasi myös Los Angelesin olympialaisissa, joissa hän teki kaksi maalia ja Kanada oli kymmenes. Singh oli mukana 1985 Intercontinental Cupissa ja pelasi myös seuraavan vuoden MM-kilpailuissa.
Kanada voitti Pan-Amerikan kisat jälleen vuonna 1987, ja Singh teki turnauksessa kolmetoista maalia. Hän oli joukkueensa varakapteeni Soulin olympialaisissa 1988, joissa Kanada oli yhdestoista. Singh sai hopeaa Intercontinental Cup -turnauksesta vuonna 1989. Hänen kymmenvuotinen maajoukkueuransa päättyi vuoteen 1990, jona hän pelasi vielä MM-kilpailuissa. Singh pelasi urallaan maajoukkueessa 135 ottelua, joissa hän teki yhteensä 55 maalia.
Harha-aistimus

Aistien harhatoimintoja ovat:
psyykkisperäinen hallusinaatio
ilmailufysiologinen hallusinaatio eli harha-aistimus
havaintoharha eli illuusio
optinen illuusio eli optinen harha
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harha-aistimus”, voi hakea sivunnimihaulla, laajalla sivunnimihaulla tai tekstihaulla.
Harald Andersson

| Mitalit | Mitalit | Mitalit |  |
| --- | --- | --- | --- |
|  Harald Andersson |  Harald Andersson |  Harald Andersson |  |
Maa:   Ruotsi
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Torino 1934 | Kiekonheitto |  |
Ernst Harold "Harald" Andersson (2. huhtikuuta 1907 Stanford, Yhdysvallat – 18. toukokuuta 1985 Nynäshamn) oli ruotsalainen yleisurheilija, joka kilpaili kiekonheitossa.
Hän edusti seuratasolla IFK Falunia. Andersson voitti kultaa Torinon EM-kisoista 1934 tuloksella 50,38 metriä. Hän osallistui olympialaisiin kerran, Berliinissä 1936. Tuolloin hän ei kuitenkaan päässyt finaaliin. Andersson voitti Ruotsin mestaruuden neljä kertaa vuosina 1932 – 1935 ja paransi maansa ennätystä yhteensä kymmenen kertaa. Hän heitti vuonna 1934 tuloksen 52,42, joka pysyi maailmanennätyksenä seuraavaan vuoteen saakka.
Ennätykset

Kiekonheitto: 53,02 m (1935)
Helmi Palmén

Helmi Palmèn, Yleisradion kouluradion päällikkö vuonna 1951
Helmi Maria Palmén (o.s. Leinonen, 9. tammikuuta 1905 Kuopio – 3. lokakuuta 2004) oli Ylen kouluradion päällikkö ja yhtiön ensimmäinen naispuolinen osastopäällikkö.
Palmén valmistui filosofian maisteriksi vuonna 1932. Toimittuaan ensin opettajana Kuopiossa ja Helsingissä hänet nimitettiin vuonna 1946 Yleisradion kouluradion päälliköksi silloisen Yleisradion pääjohtaja Hella Wuolijoen toimesta. Toimessaan Palmén kehitti kouluradion radiomaisuutta sekä taidekasvatusta. Hän myös laajensi kouluradio-ohjelmien näkökulmaa ottaen huomioon, että muun ohjelmiston puuttuessa kouluradiota kuunneltiin paljon myös koulujen ulkopuolella. Palmén jäi eläkkeelle vuonna 1966.
Hedemora Circuit

| Hedemora Circuit |
| --- | --- |

Sijainti:   Hedemora, Ruotsi
Valmistumisvuosi:  1958
Radan pituus:  7,24 km
Mutkia:  11
Suurimmat tapahtumat:  MotoGP
Hedemora Circuit on vuonna 1958 avattu 7,24 kilometriä pitkä moottorirata, joka sijaitsee Hedemorassa Ruotsissa. Radalla ajettiin MotoGP -sarjaa. Rata suljettiin vuonna 1999.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hedemora Circuit
HMS Intrepid (D10)

| HMS Intrepid |
| --- | --- |
 HMS Intrepid

Aluksen vaiheet
Rakentaja:  J. Samuel White and Company, Cowes
Kölinlasku:  13. tammikuuta 1936
Laskettu vesille:  17. joulukuuta 1936
Palveluskäyttöön:  29. heinäkuuta 1937
Poistui palveluskäytöstä:  uponnut 27. syyskuuta 1943
Tekniset tiedot
Uppouma:  1 391 t (standardi) 1 918 t (max)
Pituus:  98 m
Leveys:  10 m
Syväys:  3,8 m
Koneteho:  34 000 hv
Nopeus:  35,6 solmua
Miehistöä:  145
Aseistus
Aseistus:  4 × QF 4,7" Mk IX -tykkiä CP Mk XVII -asennuksina 2 × nelipiippuista Vickers .50" Mk I -ilmatorjuntakonekivääriä 10 × 21" (533 mm) torpedoputkea 1 × kisko, jolla 20 syvyyspommia
HMS Intrepid (viirinumero D10) oli Britannian kuninkaallisen laivaston I-luokan hävittäjä toisessa maailmansodassa.
Valmistus

Alus tilattiin lokakuussa 1935 vuoden 1935 laivasto-ohjelmassa J. Samuel White and Companyltä Cowesista, missä köli laskettiin 6. tammikuuta 1936. Alus laskettiin vesille 17. joulukuuta 1936 ja otettiin palvelukseen 29. heinäkuuta 1937. Tilauksen mukaiset valmistuskustannukset olivat 258 965 puntaa ilman Amiraliteetin toimittamia ase- ja viestijärjestelmiä.
Heden piiri

Heden piiri voi tarkoittaa seuraavia Ruotsin piirejä:
Heden piiri (Bohuslän), piiri Munkedalin kunnassa
Heden piiri (Härjedalen), piiri Härjedalenin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hede distrikt”, voi hakea sivunnimihaulla, laajalla sivunnimihaulla tai tekstihaulla.
HMS Southampton (1912)

| HMS Southampton |
| --- | --- |
 HMS Southampton

Aluksen vaiheet
Rakentaja:  John Brown and Company, Clydebank
Kölinlasku:  6. huhtikuuta 1911
Laskettu vesille:  16. toukokuuta 1912
Palveluskäyttöön:  helmikuu 1915
Poistui palveluskäytöstä:  elokuu 1924
Loppuvaihe:  myyty romutettavaksi 13. heinäkuuta 1926
Tekniset tiedot
Uppouma:  5 400 t
Pituus:  139,6 m (kokonaispituus)
Leveys:  14,9 m
Syväys:  4,9 m
Koneteho:  2-akselinen Brown-Curtis-turbiinimoottori, 25 000 shp
Nopeus:  25 solmua (47 km/h)
Miehistöä:  475
Aseistus
Aseistus:  8 x BL 6"/L45 (152,4 mm) Mk XII -tykkiä 4 x QF 3 naulan ilmatorjuntatykkiä 4 x .303" (7,7 mm) konekivääriä 2 x 21" (533 mm) torpedoputkea
HMS Southampton oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.
Valmistus

Alus tilattiin osana vuoden 1911 laivasto-ohjelmaa John Brown and Companyltä Clydebankistä, missä köli laskettiin 6. huhtikuuta 1911. Alus laskettiin vesille 16. toukokuuta 1912 ja valmistui saman vuoden lopulla marraskuussa.
Palvelus

Palvelukseen otettaessa alus liitettiin 1. taistelulaivueeseen. Se oli heinäkuusta alkaen 1. kevyt risteilijälaivuetta komentavan kommodorin lippulaivana, missä tehtävässä se oli vuoteen 1915. Alus vieraili kesäkuussa 1914 Kielissä.
Ensimmäisen maailmansodan alettua alus osallistui sodan ensimmäisiin meritaisteluihin Helgolandissa sekä Doggerin matalikolla. Alus johti 2. kevyt risteilijälaivuetta  helmikuusta 1915 alkaen vuoteen 1917, jona aikana se osallistui Skagerrakin taisteluun. Taistelun aikana Southampton upotti Saksan keisarikunnan laivaston torpedoveneen SMS S35 sekä risteilijä SMS Frauenlobin. Alus itse kärsi pahoja vaurioita yöllisessä taistelussa.
Vuonna 1917 alus siirrettiin 8. kevyt risteilijälaivueeseen, josta se siirrettiin 1919 edelleen lippulaivaksi Etelä-Amerikan asemalle 1919-1920 sijoitettuun 7. kevyt risteilijälaivueeseen. Alus oli 1920-1921 modernisoitava Kapkaupungissa, mistä palattuaan se siirrettiin Itä-Intian laivastoaseman 4. kevyt risteilijälaivueeseen.
Alus poistettiin palveluksesta elokuussa 1924 ja siirrettiin Noren reserviin. Alus sijoitettiin elokuussa 1925 poistolistalle ja myytiin romutettavaksi 13. heinäkuuta 1926 Wardille Pembrokeen.
Aiheesta muualla

A North Sea diary, 1914-1918 / Commander Stephen King-Hall (päiväkirja kertoo mm. palveluksesta HMS Southamptonilla ja Skagerrakin taistelusta) (englanniksi)
Town-luokan risteilijät
Harmaaporonjäkälä

| Harmaaporonjäkälä |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Lecanoromycetes
Alaluokka::  Lecanoromycetidae
Lahko::  Maljajäkälät Lecanorales
Heimo::  Torvijäkälät Cladoniaceae
Suku::  Torvijäkälät Cladonia
Laji::  rangiferina
Kaksiosainen nimi
 Cladonia rangiferina  (L.) Weber & F.H. Wigg. 
Synonyymit
 Cladina rangiferina 
Katso myös
   Harmaaporonjäkälä Wikispeciesissä   Harmaaporonjäkälä Commonsissa 
Infobox OKNimi-testi OK: 
Harmaaporonjäkälä (Cladonia rangiferina, syn. Cladina rangiferina) on torvijäkälien sukuun kuuluva jäkälä. Se kasvaa 3–15 senttimetriä korkeaksi. Väriltään se on tuhkan- tai siniharmaa. Latvahaarat ovat ruskettuvia ja ovat käyristyneitä usein samaan suuntaan. Jäkälä on erittäin yleinen koko Suomessa. Se on vallitseva maajäkälä kangasmetsissä, soilla, kalliolla ja tunturikankailla. Harmaaporonjäkälä on yksi porojen tärkeimmistä ravintojäkälistä. Harmaaporonjäkälän jäkäläaineena eli sekundaarisena aineenvaihduntatuotteena esiintyy atranoriinia (C19H18O8) ja fumaariprotoketraarihappoa (C22H16O12).
Aiheesta muualla

Laji.fi: Harmaaporonjäkälä (Cladonia rangiferina)
Luopioisten kasvisto: Harmaaporonjäkälä (Cladonia rangiferina)
UPM Metsä, Metsiemme jäkäliä, sivu 5: Harmaaporonjäkälä (Cladonia rangiferina) (pdf)
UniProt: Taxonomy - Cladonia rangiferina (englanniksi)
Consortium of Lichen Herbaria: Cladonia rangiferina (englanniksi)
The British Lichen Society: Cladonia rangiferina (englanniksi)
Haapaniemen linna

| Haapaniemen linna |
| --- | --- |
 Kylmämuurattua asuinkerroksen seinää.
Sijainti:  Salo (Kisko)
Koordinaatit:  60°14′25″N, 023°27′04″E
Rakennustyyppi:  raunioitunut kivikartano
Valmistumisvuosi:  1500-luku
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Haapaniemen linna on raunioitunut kivikartano Salon Kiskossa, Kiskon kirkonkylän eteläpuolella, Kirkkojärven itärannalla. Se on rakennettu 1500-luvulla ja on yksi rannikkoseudun vanhimmista aateliskartanoista. Linna raunioitui ison vihan aikaan 1700-luvulla ja siitä on nykyään jäljellä vain holvattu kellarikerros. Museovirasto on luokitellut kivikartanon rauniot valtakunnallisesti merkittäväksi rakennetuksi kulttuuriympäristöksi.
Historia

Alueella on ollut asutusta viimeistään 1300-luvulla, ja varhaisimmat säilyneet merkinnät Haapaniemestä on vuodelta 1469 säilyneessä asiakirjassa. Ensimmäinen Haapaniemen nimeltä tunnettu omistaja oli Krister Frille vuodelta 1463. Suomen 1500-luvun kivikartanot, joista valtaosa sijaitsi Varsinais-Suomessa, kuuluivat mahtisuvuille, kuten Horneille, Totteille ja Flemingeille. Haapaniemi oli Henrik Klaunpoika Hornin pääkartano 1540-luvun puoliväliin asti. 1600-luvun loppupuolella kartanon omistus siirtyi Flemingeille. Linna rakennettiin ilmeisesti vuosien 1450 ja 1525 välisenä aikana.
Linna rappeutui isonvihan aikana ja oli 1700-luvun lopulla rauniona. Naapuripitäjässä Pohjassa sijainnut Fiskarsin ruukki sai kartanon ja sen maat omistukseensa 1737, ja 1883 omistus siirtyi Fiskars Oy:lle.
Linnan tutkimuskaivaukset tehtiin 1910-luvulla. Tutkimuksia johti Juhani Rinne. Kunnostustyöt toteutettiin 1950-1958 muinaistieteellisen toimikunnan valvonnassa Kiskon kunnan rahoituksella. Jäljellä on kellarikerros.
Kiskon kirkon lähellä on ollut Horn-suvun hauta. Tarkkaa tietoa haudan hävityksestä ei ole jäänyt, mutta Helsingfors Dagblad -lehti kertoo vuonna 1871 tämän tapahtuneen ennen vuotta 1818. Lehden ilmestymiaikaan säterin silloiset omistajat olivat käyneet turhaa taistelua saadakseen takaisin kivisen hautakammion.
Linna ja alueen muut rakennukset

Jäljellä olevat ulkomuurit ovat harmaakiveä ja holvit liuskekiveä, jota on saatu läheisestä Hyypiänvuoresta. Linnanraunion läheisyydessä on 1700-luvulta peräisin oleva Haapaniemen rälssisäterin puinen, mansardikattoinen päärakennus.
Aiheesta muualla

Kuvia tai muita tiedostoja aiheesta Haapaniemen linna Wikimedia Commonsissa
Haapaniemen linnan kukoistuskauden omistajat, artikkeli Salon Seudun Sukututkijat ry:n kotisivuilla
Kellarin sisäänkäynnin aukko.
Liuskekivestä tehtyä kellarin holvausta.
Hamilton Mourão

| Hamilton Mourão |
| --- | --- |

Brasilian 25. varapresidentti
 1. tammikuuta 2019–  
Presidentti:  Jair Bolsonaro
Edeltäjä:  Michel Temer
Henkilötiedot
Syntynyt: 15. elokuuta 1953 (ikä 71)  Porto Alegre, Rio Grande do Sul, Brasilia
Puoliso:  Ana Elisabeth Rossell (1976–2016) Paula de Oliveira (2018–)
Tiedot
Puolue:  Brasilian uudistuva työväenpuolue
Uskonto:  katolinen
 Nimikirjoitus
Sotilaspalvelus
Palvelusmaa(t):   Brasilia
Puolustushaara:   Brasilian maavoimat
Palvelusvuodet:  1971–2018
Sotilasarvo:   kenraali
Hamilton Mourão (s. 15. elokuuta 1953) on brasilialainen kenraali, joka on toiminut 1.1.2019 lähtien Brasilian varapresidenttinä. Hän on aloittanut palvelun Brasilian asevoimissa vuonna 1972.
Oikeistolainen presidenttiehdokas Jair Bolsonaro nimesi elokuussa 2018 kenraali Hamilton Mourãon varapresidenttiehdokkaakseen lokakuun presidentinvaaleissa.
Hamilton Mourão on taustaltaan Brasilian alkuperäisväestöä, mutta hän on raivostuttanut alkuperäisväestön taannoisella kommentillaan, että brasilialaiset ovat perineet laiskuuden maan alkuperäiskansoilta.
Bolsonaro voitti presidentinvaalit. ja uuden presidentin astuessa virkaansa 1.1.2019 aloitti kenraali Hamilton Mourão samalla Brasilian uutena varapresidenttinä.
Mourão on neljän tähden kenraali, joka erosi armeija vakituisesta palveluksesta vasta helmikuussa 2018.
Hamilton Mourão on edustanut presidentti Bolsonaron hallinnossa maltillisempaa suuntausta ja ulkopolitiikassa hän on pyrkinyt pitämään yllä hyviä suhteita Kiinaan, jota Bolsonaro on arvostellut. Lisäksi Mourão on suhtautunut kriittisesti Bolsonaron suunnitelmaan siirtää Brasilian suurlähetystö Israelissa Tel Avivista Jerusalemiin. Tämä on aiheuttanut ristiriitoja Bolsonaron hallinnon radikaalimpien edustajien, erityisesti Bolsonaron poikien, ja Mourãon välille.
Kuvia

Hamilton Mourão
Jair Bolsonaro ja Hamilton Mourão
Aiheesta muualla

Kuvia tai muita tiedostoja aiheesta Hamilton Mourão Wikimedia Commonsissa
Hedengrens

Hedengrens vuonna 2009
Hedengrens on Tukholmassa, Ruotsissa toimiva kirjakauppa. Se perustettiin vuonna 1897 Göthen kirjakaupan haarana ja sai nykyisen nimensä vuonna 1918. Hedengrensin toimitila sijaitsee Sturegallerianissa.
Hedengrens on yksi harvoista Tukholmassa toimivista itsenäisistä kirjakaupoista. Siellä myydään eri aihepiirien kirjoja ruotsin, englannin, ranskan, saksan, italian, espanjan, portugalin, tanskan ja norjan kielillä. Hedengrensissä järjestetään kirjailijatapaamisia ja joskus myös konsertteja.
Glen Matlock

| Glen Matlock |
| --- | --- |
 Glen Matlock
Henkilötiedot
Syntynyt: 27. elokuuta 1956 (ikä 68)
Ammatti:  muusikko, laulaja ja lauluntekijä
Muusikko
Laulukielet:  englanti
Tyylilajit:  punk rock
Soittimet:  basso, kitara
Yhtyeet:  Sex Pistols, Blondie
Levy-yhtiöt:  Virgin Records, EMI, Creation Records, Cooking Vinyl
Aiheesta muualla
glenmatlock.grapewire.net
  [ Muokkaa Wikidatassa ] [ ohje ]  
Glen Matlock (s. 27. elokuuta 1956) on brittiläinen basisti ja lauluntekijä. Hän tuli tunnetuksi Sex Pistolsin alkuperäisenä basistina vuosina 1975–1977. Matlock erosi yhtyeestä helmikuussa 1977, ja hänen tilalleen tuli Sid Vicious.  Glen Matlock kirjoitti valtaosan Sex Pistolsin kappaleista. Matlockin sävelkynästä ovat lähtöisin esimerkiksi ”Pretty Vacant”- sekä ”God Save The Queen”- ja ”Anarchy In The U.K” -kappaleet. Sex Pistolsin jälkeen Matlock on soittanut Rich Kids- ja International Swingers -yhtyeissä sekä Iggy Popin sooloalbumilla Soldier (1980). Sittemmin Matlock on ollut mukana lukuisissa yhtyeissä ja projekteissa. Hän on myös tehnyt useita omia sooloalbumeja.
Matlock on nykyään Blondie-yhtyeen basisti.
Ura muusikkona > Sex Pistols

Glen Matlock tutustui kitaristi Steve Jonesiin ja rumpali Paul Cookiin työskennellessään Let It Rockissa, joka oli SEX-kaupan edeltäjä, Malcolm McLarenin ja Vivienne Westwoodin vaateliike Lontoossa.  Steve Jones ja Paul Cook perustivat Glen Matlockin kanssa Sex Pistols -yhtyeen. Glen Matlock soitti bassoa yhtyeen varhaisilla keikoilla, demoilla ja ”Anarchy In The UK”  -kappaleessa Sex Pistolsin Nevermind The Bollocks, Here's The Sex Pistols (1977) -albumilla.
Glen Matlock lähti yhtyeestä helmikuun lopussa 1977, ja sen aikaiset raportit (jotka manageri Malcolm McLaren toimitti uutismedioille) väittivät, että hänet ”heitettiin ulos”, koska hän piti Beatlesista. Väite oli keksitty. Matlock itse sanoi omassa kirjassaan I Was a Teenage Sex Pistol, että hän lähti yhtyeestä omasta tahdostaan, koska hän oli ”enemmän ihastunut The Faces -yhtyeeseen ja mod-yhtyeisiin, joita soitettiin Lontoon merirosvoradioissa 60-luvun lopulla, kuten myös Steve Jones ja Paul Cook”.
Vuoden 2002 dokumentissa Classic Albums, joka käsitteli Never Mind the Bollocks -albumia, Jones totesi jälkikäteen, että Matlockin työntäminen ulos yhtyeestä oli virhe ja että yhtye olisi voinut tehdä enemmän albumeita, jos Matlock olisi pysynyt mukana.
Yksityiselämä

Glen Matlock on vasemmistolainen muusikko. Hän on kritisoinut voimakkaasti mediassa Britannian oikeistopuolueita sekä brexitiä. Glen Matlockin poika Sam Matlock on muusikko, joka soittaa elektronista musiikkia englantilaisessa Wargasm-yhtyeessä.
Diskografia: > Glen Matlockin levytykset Sex Pistols -yhtyeen jälkeen > Rich Kids

1978 – Ghosts of Princes in Towers
1998 – Burning Sounds (kokoelma)
2003 – Best of the Rich Kids (kokoelma)
Diskografia: > Glen Matlockin levytykset Sex Pistols -yhtyeen jälkeen > Iggy Pop

1980 – Soldier
Diskografia: > Glen Matlockin levytykset Sex Pistols -yhtyeen jälkeen > Vicious White Kids

1991 – The Vicious White Kids featuring Sid Vicious (äänitetty vuonna 1978)
Diskografia: > Glen Matlockin levytykset Sex Pistols -yhtyeen jälkeen > The Damned

1995 – Not of This Earth
Diskografia: > Glen Matlockin levytykset Sex Pistols -yhtyeen jälkeen > Glen Matlock & The Philistines

1996 – Who's He Think He Is When He's at Home?
2000 – Open Mind
2004 – On Something
2010 – Born Running
2013 – Rattle Your Cage: The Best of Glen Matlock & The Philistines (kokoelma)
2018 – Good to Go
2023 – Consequences Coming
Diskografia: > Glen Matlockin levytykset Sex Pistols -yhtyeen jälkeen > The International Swingers

2012 – International Swingers
2013 – Gun Control EP
2015 – Whatever Works Now
Glen Matlock lavalla Sex Pistolsin kanssa 1977
Glen Matlock vuonna 2023
Harry Secombe

Harry Donald Secombe (8. syyskuuta 1921 – 11. huhtikuuta 2001) oli walesilainen koomikko ja laulaja, joka tunnettiin parhaiten esiintyjänä 1950- ja 1960-lukujen radiohupailussa The Goon Show.
Hän syntyi St. Thomasissa, Swanseassa ja palveli brittien armeijassa Toisessa maailmansodassa Pohjois-Afrikassa. Italiassassa hän tapasi ensimmäistä kertaa Spike Milliganin.
1950-luvun alussa hän, Milligan, Michael Bentine ja Peter Sellers alkoivat esiintyä radiokomediassa The Goon Show. Secombe esitti Neddie Seagoonia, joka oli usein ohjelman absurdien juonien päähenkilö.
Secombe esiintyi monissa teatterimusikaaleissa, muun muassa Pickwick (1963), (joka perustui Charles Dickensin Pickwick-kerhon jälkeenjääneet paperit -kirjaan) ja The Four Musketeers (1967), ja hänellä oli monia listamenestyksiä. Hänen tunnetuimpa laulujaan on "If I Ruled the World". Hän esiintyi herra Bumblena Carol Reedin elokuvaversiossa Lionel Bartin musikaalista Oliver! (1968).
Myöhemmällä elämänpuoliskollaan Secombe (jonka veli Fred Secombe oli pappi Walesin kirkossa) houkutteli uusia yleisöjä juontajana uskonnollisissa ohjelmissa, kuten BBC:n Songs of Praise ja ITV:n Highway.
Hänet lyötiin ritariksi vuonna 1981.
Secombe sai halvauksen 1997, josta hän hitaasti toipui, mutta hänelle diagnosoitiin eturauhassyöpä seuraavana syyskuuna. Saatuaan toisen halvauksen 1999, hänen oli pakko hylätä televisiouransa. Hän teki dokumentin terveydentilastaan antaakseen rohkeutta toisille kärsijöille.
Secombe ja hänen vaimonsa Myra Atherton saivat neljä lasta: Jennifer Secombe, joka nai näyttelijä Alex Gianninin ja oli myös isänsä agentti, Andy Secombe, ääni- ja elokuvanäyttelijä sekä kirjailija, David Secombe, kirjoittaja ja valokuvaaja ja Katy Secombe, näyttelijätär.
Sir Harry kuoli 79-vuotiaana eturauhassyöpään kotonaan Surreyssä, Englannissa huhtikuussa 2001.
Singlet

"On with the Motley" (1955)
"If I Ruled the World" (1963)
"This Is My Song" (1967)
Albumit

Sacred Songs (1962)
Secombe's Personal Choice (1967)
If I Ruled the World (1971)
Bless This House: 20 Songs of Joy (1978)
Captain Beaky and His Band
Aiheesta muualla

Harry Secombe Internet Movie Databasessa. (englanniksi)
HMS Somali

| HMS Somali |
| --- | --- |
 HMS Somali

Aluksen vaiheet
Rakentaja:  Swan Hunter & Wigham Richardson, Wallsend, Tyne and Wear
Kölinlasku:  26. elokuuta 1936
Laskettu vesille:  24. elokuuta 1937
Palveluskäyttöön:  12. joulukuuta 1938
Poistui palveluskäytöstä:  uponnut 25. syyskuuta 1942
Tekniset tiedot
Uppouma:  1 850 t (standardi) 2 520 t (max)
Pituus:  115 m
Leveys:  11,1 m
Syväys:  2,7 m
Koneteho:  44 000 hv
Nopeus:  36 solmua (67 km/h)
Miehistöä:  190
Aseistus
Aseistus:  8 × QF 4,7" Mark XII -tykkiä kaksitykkisinä CP Mk XIX -asennuksina 1 × QF 2 naulan Mk VII neliputkisena Mk II asennuksena 2 × nelipiippuista Vickers .50" Mk II -ilmatorjuntakonekivääriä 4 × 21" torpedoputkea 2 × syvyyspomminheitintä
HMS Somali (viirinumerot L33 (11.1938-12.1938), F33 (1.1939- syksy 1940) ja G33 (syksy 1940 - uppoamiseen)) oli Britannian kuninkaallisen laivaston Tribal-luokan hävittäjä toisessa maailmansodassa.
Valmistus

Alus tilattiin Wallsendistä Swan Hunter & Wigham Richardsonilta, missä köli laskettiin 26. elokuuta 1936. Alus laskettiin vesille 24. elokuuta 1937 ja otettiin palvelukseen 12. joulukuuta 1938.